
תוכן שנוצר על-ידי בינה מלאכותית עשוי להיות שגוי.]
‏19 יולי 2026; ‏ה' אב תשפ"ו
לכבוד,
	גב' ערבה אלמליח

	הממונה על חופש המידע

	רשות החברות הממשלתיות

	ירושלים







שלום רב,
הנדון: בקשה לקבל מידע בהתאם לחוק חופש המידע, התשנ"ח-1998
סימוכין: בקשת חופש מידע מטעם התנועה מיום 17.6.2026
בשם התנועה למען איכות השלטון בישראל (להלן: "התנועה"), הרינו מתכבדות לפנות אלייך כלהלן:
1. כזכור, ביום 17.6.2026 נשלחה בקשת חופש מידע שבסימוכין בנושא לשאלון מועמדות, קורות חיים ומסמכים נלווים של מר משה מור יוסף הן אלה המצויים בידי רשות החברות הממשלתיות והן אלה המצויים בידי הוועדה לבדיקת מינויים. 
2. נזכיר בזאת את המידע המבוקש בבקשת חופש המידע, שהוגשה לפי הוראות חוק חופש המידע, התשנ"ח-1998 (להלן: "החוק").
1. כל שאלון, מסמך, תצהיר, קורות חיים, המלצה או מסמך נלווה שהגיש מר משה מור יוסף במסגרת מועמדותו לתפקיד מנכ"ל החברה למתנסים, תפקיד אליו נבחר ביום 28.3.2026. 
2. כל שאלון, מסמך, תצהיר, קורות חיים, המלצה או מסמך נלווה שהגיש מר משה מור יוסף במסגרת מועמדותו לתפקיד מנכ"ל המרכז הארצי לפיתוח המקומות הקדושים בשנת 2025. 
3. כל שאלון, מסמך, תצהיר, קורות חיים, המלצה או מסמך נלווה שהגיש מר משה מר יוסף במסגרת מועמדותו לתפקיד כלשהו ואשר מצוי בידי רשות החברות הממשלתיות.
4. פרוטוקולים של וועדת האיתור שבחנה את מועמדותו של מר משה מור יוסף במיוחד ביחס למועמדים ומועמדות אחרים לתפקיד מנכ"ל החברה למתנסים. 
5. תכתובות, סיכומי דיון או חוות דעת משפטיות שעסקו במועמדותו של מר משה מור יוסף לתפקיד מנכ"ל החברה למתנסים או לתפקיד אחר בחמש השנים האחרונות.
3. כאמור בפנייתנו, נבקש להפנותכם גם לפסק הדין שניתן אך לאחרונה בבית המשפט העליון בעע"מ 37913-12-24 עורכי דין לקידום מנהל תקין נ' הממונה על-פי חוק חופש המידע במועצה המקומית בנימינה גבעת עדה (נבו 16.6.2026), שם נקבע כי כי האינטרס הציבורי הקיים בגילוי מידע הנוגע למועמד שצפוי להתמנות לתפקיד מסוים הוא ברור, ובמיוחד במקרים בהם המידע מתבקש על מנת לבחון האם מועמד מסוים עומד בתנאי הסף של תפקידו. כמו כן, מכיוון שמדובר בפרטים כלליים ולרוב גלויים גם אין חשש לפגיעה בפרטיותו של אותו מועמד.
4. עד למועד כתיבת שורות אלו לא התקבל כל מענה מטעמכם, וזאת על אף שחלף מועד המענה לבקשה כמצוות סעיף 7(ב) לחוק והוא 30 ימים. יצוין כי גם לא התקבלה מטעמכם כל בקשה להארכת מועד ההתייחסות לבקשה כפי שמורה החוק.
5. נבקש את התייחסותכם והחלטתכם בנוגע למסירת המידע בהקדם האפשרי ולא יאוחר מיום 26.7.2026, על מנת שנוכל לשקול את צעדינו לרבות פנייה לערכאות. 
בברכה,

התיאור נוצר באופן אוטומטי][image: Shape]	
	________________________
	________________________

	               ז'קלין ברכה, עו"ד
	                     דור שדה

	                  אגף כלכלה
התנועה למען איכות השלטון בישראל
	                  אגף כלכלה
התנועה למען איכות השלטון בישראל

